**Gyöngyös Város Önkormányzata Képviselő-testületének**

**17/2019. (IV.26.) önkormányzati rendelete**

**egyes önkormányzati rendeletek módosításáról\***

**Gyöngyös Város Önkormányzata Képviselő-testülete az Alaptörvény 32. cikk (2) bekezdésében hivatkozott feladatkörében eljárva, az Étv. 54. § (5) bekezdésében, a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában, és a településkép védelméről szóló 2016. évi LXXIV. törvény 12. § (2) bekezdés g) és h) pontjaiban kapott felhatalmazás alapján az alábbiakat rendeli el.**

1. **§**

**Gyöngyös Város Önkormányzata Képviselő-testületének a közterületek rendeltetéstől eltérő használatáról szóló 25/2000. (IX.20.) önkormányzati rendelete (továbbiakban: Rendelet) 10/A. § helyébe az alábbi rendelkezés lép:**

**„A Fő tér vendéglátási célú használatára vonatkozó különös előírások**

**10/A. §**

1. **A Fő téri épületekben működő vendéglátási, szórakoztatási, kereskedelmi célú üzletek üzemeltetői az üzletek előtti közterületre – kizárólag előzetesen beszerzett közterület-használati engedély birtokában – a kültéri bútorokat, berendezéseket a (2)-(3) bekezdésekben foglalt előírások szerint helyezhetnek el, üzletenként legfeljebb 50 m2 területre kiterjedően.**
2. **A Fő tér vendéglátási célú használatára vonatkozó különös előírásokat Gyöngyös Város Önkormányzata Képviselő-testületének Gyöngyös város településképe védelméről szóló 16/2018. (III.29.) önkormányzati rendelete 31. §-a tartalmazza.**
3. **Az (1) – (2) bekezdésben foglaltakat nem kell alkalmazni a Fő tér használatára vonatkozóan, ha a kitelepülés az Önkormányzat által támogatott, 40 napnál nem hosszabb időtartamú közterület-használathoz kapcsolódik. Ebben az esetben a kitelepülés helyére, módjára vonatkozóan a Polgármester a városi főépítész szakvéleményének figyelembevételével adhat engedélyt a közterület vendéglátási tevékenységet is magába foglaló használatára.”**

**- 2 -**

1. **§**

**A Rendelet 14. §-a helyébe az alábbi rendelkezés lép:**

**„Játszóterek és köztéri sportpályák használata**

**14. §**

**(1) Tilos a játszótereken és a köztéri sportpályákon *dohányozni, alkoholt fogyasztani*.**

**(2) Tilos a játszótéri eszközök és a köztéri sportpályák használata**

 **a)- november 1-től február utolsó napjáig 18 órától 8 óráig,**

 **- március 1-től október 31-ig 21 órától 7 óráig.**

1. **az a) pontban foglaltaktól eltérően a Hattyú téri sportpálya használata**

 **- november 1-től február utolsó napjáig 17 órától 9 óráig,**

 **- március 1-től október 31-ig 20 órától 9 óráig.**

**(2a) A játszóterek és sportpálya vonatkozásában a (2) bekezdésben meghatározott időpontokat az ott elhelyezett működési rend tartalmazza.**

**(3) Tilos a játszótérre és a köztéri sportpályára kedvtelésből tartott állatot – vakvezető vagy mozgáskorlátozott személyt közlekedésében segítő kutya kivételével – bevinni, beengedni.”**

1. **§**

**Gyöngyös Város Önkormányzata Képviselő-testületének a közösségi együttélés alapvető szabályairól, valamint ezek elmulasztásának jogkövetkezményeiről szóló 18/2016. (V.27.) önkormányzati rendelete 6. § 10. pontja helyébe az alábbi rendelkezés lép:**

**„*(A közösségi együttélés alapvető szabályait sértő magatartást követ el:)***

**10. aki közterületi játszótéren november 1-től február utolsó napjáig 18 órától 8 óráig, valamint március 1-től október 31-ig 21 órától 7 óráig használja, vagy a Hattyú téri sportpályát november 1-től február utolsó napjáig 17 órától 9 óráig, valamint március 1-től október 31-ig 20 órától 9 óráig használja, vagy a játszótérre, köztéri sportpályára – amennyiben szabálysértés nem valósul meg – kedvtelésből tartott állatot bevisz, beenged,…”**

**- 3 -**

1. **§**
2. **Gyöngyös Város Önkormányzata Képviselő-testületének a reklámhordozók és hirdetmények elhelyezésének, közzétételének szabályozásáról és engedélyezéséről szóló 45/2005. (X.24.) önkormányzati rendelete (a továbbiakban: Reklámrendelet) 3. § (2) bekezdés 27) pontja helyébe a következő rendelkezés lép:**

**„27) Egyéb hirdető eszköz: mérettől függetlenül a 3. § (2) bekezdés 1-26. pontjaiban fel nem sorolt, minden más reklámhordozó.”**

1. **A Reklámrendelet 2. melléklete helyébe ezen rendelet 1. melléklete lép.**
2. **§**
3. **Ezen rendelet 2019. május 1-jén lép hatályba, és 2019. május 2-án hatályát veszti.**

**(2) Hatályát veszti a Reklámrendelet 5. § (15) bekezdés e) és f) pontja.**

 **Hiesz György Dr. Kozma Katalin**

 **polgármester jegyző**

**\* *A Képviselő-testület a rendeletet 2019. április 25-i ülésén fogadta el.***

**Gyöngyös Város Önkormányzata Képviselő-testületének**

**egyes önkormányzati rendeletek módosításáról szóló**

**17/2019. (IV. 26.) önkormányzati rendelete 1. melléklete**

**„Gyöngyös Város Önkormányzata Képviselő-testületének**

**a reklámhordozók és hirdetmények elhelyezésének, közzétételének**

**szabályozásáról és engedélyezéséről szóló**

**45/2005. (X.24.) önkormányzati rendelete 2. melléklete**

**KÖZTERÜLET-HASZNÁLATI DÍJTÉTELEK**

**1.) Reklámhordozók**

**I. Reklámövezet**

|  |  |
| --- | --- |
| **Reklámfelület-nagyság** | Ft/m2/nap |
| **1 m2 alatti reklámfelület** | **36** |
| **1-3 m2 közötti reklámfelület** | **42** |
| **3 m2 feletti reklámfelület** | **48** |

**A díjszámítás szempontjából minden megkezdett m2 egész négyzetméternek számít.**

**II. Reklámövezet**

|  |  |
| --- | --- |
| **Reklámfelület-nagyság** | Ft/m2/nap |
| **1 m2 alatti reklámfelület** | **30** |
| **1-3 m2 közötti reklámfelület** | **42** |
| **3 m2 feletti reklámfelület** | **36** |

**A díjszámítás szempontjából minden megkezdett m2 egész négyzetméternek számít.**

**Az 5. § (15) bekezdés a) pontjában meghatározott méreteken felül minden megkezdett 0,1 m2  után 20 Ft/nap közterület-használati díj fizetendő, azzal, hogy cégér esetében a szélesség-magasság, szélesség-mélység, magasság-mélység külön felületként kezelendő.**

**2.) Hangreklám, vetített reklám**

**1500 Ft/óra sugárzási idő (A díjszámítás szempontjából minden megkezdett óra egész órának számít)**

**3.) A 3.§ (2) bekezdés 9) pont szerinti szórólap osztás: 2000 Ft/nap.**

**4.) A 3.§ (2) bekezdés 26) pont szerinti szendvicsember esetében: 5000 Ft/nap/helyszín.**

**A fenti 1-4.) pontokban feltüntetett díjak az ÁFA-t nem tartalmazzák.”**